
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της απόφασης 48/25.7.2000 συνεδρία¬ 
σης του Δ.Σ. της Εταιρίας Εκκαθάρισης Συναλλα¬ 
γών Επί Παραγωγών Α.Ε. «Κανονιστικό πλαίσιο για 
την εκκαθάριση συναλλαγών επί Χρηματοοικονομι¬ 
κών Προϊόντων μέσω της Εταιρίας Εκκαθάρισης 
Συναλλαγών Επί Παραγώγων» (ΕΤ.Ε.Σ.Ε.Π.) (ΦΕΚ 

Β'960/31.7.2000), όπως ισχύει. 1 

Τροποποίηση της απόφασης 53/25.7.2000 συνεδρία- 
σηςτου Δ.Σ. του Χρηματιστηρίου Παραγώγων Αθη¬ 
νών Α.Ε. «Κανονιστικό Πλαίσιο της Χρηματιστηρια¬ 
κής Αγοράς Παραγώγων» (Χ.Π.Α.) (ΦΕΚ Β' 
960/31.7.2000), όπως ισχύει. 2 


ΑΠΟΦΑΣΕΙ Σ 

(ΐ) 

Τροποποίηση της απόφασης 48/25.7.2000 συνεδρίασης 
του Δ.Σ. της Εταιρίας Εκκαθάρισης Συναλλαγών Επί 
Παραγώγων Α.Ε. «Κανονιστικό πλαίσιο για την εκκα¬ 
θάριση συναλλαγών επί Χρηματοοικονομικών Προϊό¬ 
ντων μέσω της Εταιρίας Εκκαθάρισης Συναλλαγών 
Επί Παραγώγων» (ΕΤ.Ε.Σ.Ε.Π.) (ΦΕΚ Β' 960/ 
31.7.2000), όπως ισχύει. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΤΑΙΡΕΙΑΣ 

ΕΚΚΑΘΑΡΙΣΗΣ ΣΥΝΑΛΛΑΓΩΝ ΕΠΙ ΠΑΡΑΓΩΓΩΝ Α.Ε. 

Απόφαση 68ης/6.11.2001 συνεδρίασης του Δ.Σ. της Εται¬ 
ρείας Εκκαθάρισης Συναλλαγών Επί Παραγώγων Α.Ε. 
(ΕΤ.Ε.Σ.Ε.Π.), αφού έλαβε υπόψη: 

1. Τις διατάξεις της παραγράφου 4 του άρθρου 31 του Ν. 
2533/1997 «Χρηματιστηριακή Αγορά Παραγώγων και άλλες 
διατάξεις» (ΦΕΚ Α' 228/11.11.1997), όπως ισχύει 

2. Το άρθρο 29Ατου Ν. 1558/85 «Κυβέρνηση και Κυβερνη¬ 
τικά Όργανα» (ΦΕΚΑ' 137), όπως προστέθηκε με το άρθρο 27 
του Ν. 2081/1992 (ΦΕΚΑ' 152/20.9.1992) 

3. Το γεγονός ότι από την έκδοση της παρούσας απόφασης 
δεν προκαλείται δαπάνη σε βάρος του Κρατικού Προϋπολο¬ 
γισμού, αποφασίζει ομόφωνα: 

Τροποποιεί την απόφαση 48/25.7.2000 συνεδρίασης του Δ.Σ. 
της Εταιρίας Εκκαθάρισης Συναλλαγών Επί Παραγώγων Α.Ε. «Κα¬ 


νονιστικό πλαίσιο για τη ν εκκαθάριση συναλλαγών επί Χρη ματοοι- 
κονομικών Προϊόντων μέσω της Εταιρίας Εκκαθάρισης Συναλλα¬ 
γών Επί Παραγώγων» (ΕΤ.Ε.Σ.Ε.Π.) (ΦΕΚ Β' 960/31.7.2000), όπως 
τροποποιήθηκε με τις αποφάσεις 51/ 17.10.2000, 52/5.12.2000, 
54/9.1.2001,55/5.2.2001 και 59/15.5.2001 του Δ.Σ. της Εταιρίας 
Εκκαθάρισης Συναλλαγών Επί Παραγώγων Α.Ε. (ΦΕΚ Β' 1400/ 
17.11.2000, 1502/ 8.12.2000, 12/11.1.2001, 175/21.2.2001, 621/ 
25.5.2001, αντίστοιχα), ως εξής: 

Άρθρο 1 

Στο τέλος του άρθρου 7 της απόφασης προστίθενται νέα 
στοιχεία (ια) και (ιβ) ως εξής: 

«ια. Τράπεζα Κύπρου ΛΤΔ 

ιβ. ΒΝΡ ΡΑΒΙΒΑ5 δθουπίίβε δθτνίοβε.» 

Άρθρο 2 

Το άρθρο 9της απόφασης αντικαθίσταται ως εξής: 

Άρθρο 9 

Ανάθεση διακανονισμού σε τρίτους 

Εάν σύμφωνα μετά ειδικότερα χαρακτηριστικά παραγώγου 
προϊόντος ο διακανονισμός των συναλλαγών επί του παρα¬ 
γώγου συνεπάγεται την παράδοση της υποκείμενης αξίας, η 
ΕΤ.Ε.Σ.Ε.Π. δύναται να αναθέτει το διακανονισμό των συναλ¬ 
λαγών αυτών ως προς την παράδοση της υποκείμενης αξίας, 
το χρηματικό διακανονισμό του τιμήματος έναντι της παρά¬ 
δοσης ή και την παρακολούθηση της παράδοσης έναντι της 
καταβολής του τιμήματος, στο Κ.Α.Α., σε Τράπεζες Περιθω¬ 
ρίου Ασφάλισης, σε Τράπεζα Διακανονισμού ή και στο Σύ¬ 
στημα Λογιστικής Παρακολούθησης Άϋλων Τίτλων του Ελλη¬ 
νικού Δημοσίου που τελεί υπό τη διαχειριστική ευθύνη της 
Τράπεζας της Ελλάδος.» 

Άρθρο 3 

Το άρθρο 22 αντικαθίσταται ως εξής: 

Άρθρο 22 

Παράδοση υποκείμενων αξιών 

1. Επί συναλλαγών παραγώγου που συνεπάγεται την παρά¬ 
δοση των υποκείμενων αξιών η παράδοση των αξιών διενερ- 
γείται εντός της αντίστοιχης προθεσμίας που ορίζεται στα ει¬ 
δικότερα χαρακτηριστικά του παραγώγου προϊόντος. 

2. Εκτός αν προβλέπεται πίστωση του οφειλόμενου έναντι 
της παράδοσης τιμήματος σύμφωνα με τα ειδικότερα χαρα¬ 
κτηριστικά παραγώγου προϊόντος, η παράδοση των υποκεί¬ 
μενων αξιών διενεργείται με τον όρο της ταυτόχρονης κατα¬ 
βολής του τιμήματος (αρχής της παράδοσης έναντι καταβο¬ 
λής του τιμήματος). 

3. Με την επιφύλαξη των διατάξεων των άρθρων 29, 30 και 

31 της παρούσας απόφασης, ο υπόχρεος προς παράδοση 
υποκείμενων αξιών δεν μπορεί να προτείνει σε συμψηφισμό 
απαιτήσεις του προς παραλαβή των αξιών, εφόσον οι απαιτή¬ 
σεις αυτές καθίστανται ληξιπρόθεσμες σε διαφορετικές ημε¬ 
ρομηνίες διακανονισμού. 

4. Εάν οι προς παράδοση αξίες παρακολουθούνται από το 
Σ.Α.Τ. του Κ.Α.Α., η παράδοση δύναται να διενεργηθεί σύμ¬ 
φωνα με τους παρακάτω τρόπους και διαδικασία: 

α. Με ανάληψη από την ΕΤ.Ε.Σ.Ε.Π. των προς παράδοση 
αξιών από το Λογαριασμό Χειριστή της Μερίδας Επενδυτή 
του υπόχρεου προς παράδοση παραγγελέα, τον οποίο δια¬ 
χειρίζεται το Μέλος της ΕΤ.Ε.Σ.Ε.Π. που εκπροσωπεί τον πα- 
ραγγελέα στην εκκαθάριση συναλλαγών του, και μεταφορά 
των αξιών, μέσω της Μερίδας της ΕΤ.Ε.Σ.Ε.Π., στον αντίστοι¬ 
χο Λογαριασμό Χειριστή του δικαιούχου παραγγελέα ή με 
απευθείας μεταφορά των προς παράδοση αξιών από και 
προς τους παραπάνω Λογαριασμούς του υπόχρεου και δικαι¬ 
ούχου παραγγελέα, αντίστοιχα. 

Το Κ.Α.Α., κατόπιν σχετικής εντολής της ΕΤ.Ε.Σ.Ε.Π., διε¬ 
νεργεί διακανονισμό με βάση την αρχή της παράδοσης έναντι 
καταβολής του τιμήματος, σύμφωνα με τις οικείες διατάξεις 
της απόφασης 154/16-3-1999 «Κανονισμό Εκκαθάρισης Χρη¬ 
ματιστηριακών Συναλλαγών και Λειτουργίας του Συστήματος 
Άϋλων Τίτλων» (ΦΕΚΒ'900), όπως ισχύει. Στην περίπτωση αυ¬ 
τή η παράδοση των αξιών διενεργείται από το Κ.Α.Α. με μετα¬ 
φορά των προς παράδοση αξιών από και προς τους ως άνω 
Λογαριασμούς του υπόχρεου και δικαιούχου παραγγελέα, 
ενώ ο διακανονισμός του τιμήματος έναντι της παράδοσης με 
αντίστοιχες χρεωπιστώσεις των χρηματικών λογαριασμών 
διακανονισμού που τηρούνται από τα Μέλη της ΕΤ.Ε.Σ.Ε.Π. 
σύμφωνα με τις διατάξεις της παρούσας απόφασης. 

β. Στις περιπτώσεις υποχρεώσεων παράδοσης που προκύ¬ 
πτουν από συναλλαγές πώλησης μετοχών με σύμφωνο επα¬ 
ναγοράς ή αγοράς με σύμφωνο επαναπώλησης εντός κύκλου 
η παράδοση αξιών διενεργείται ως εξής: 

(ί) Εάν πρόκειται για υποχρέωση παράδοσης προς την 
ΕΤ.Ε.Σ.Ε.Π, με ανάληψη απάτην ΕΤ.Ε.Σ.Ε.Π. των προς παρά¬ 
δοση αξιών από το Λογαριασμό Χειριστή της Μερίδας Επεν¬ 
δυτή του υπόχρεου προς παράδοση παραγγελέα, τον οποίο 
διαχειρίζεται το Μέλος της ΕΤ.Ε.Σ.Ε.Π., κατόπιν προσδιορι¬ 
σμού των αξιών αυτών από το Μέλος ως «διαθέσιμες υπέρ 
ΕΤ.Ε.Σ.Ε.Π.», και μεταφορά τους στη Μερίδα της ΕΤ.Ε.Σ.Ε.Π. 
ή εναλλακτικά με απευθείας μεταφορά των αξιών από το ως 
άνω Μέλος στη Μερίδα της ΕΤ.Ε.Σ.Ε.Π.. 

(Ν) Εάν πρόκειται για υποχρέωση παράδοσης της 
ΕΤ. Ε.Σ. Ε. Π., με μεταφορά από την ΕΤ. Ε. Σ. Ε. Π. των προς παρά¬ 
δοση αξιών στο Λογαριασμό Χειριστή της Μερίδας Επενδυτή 
του δικαιούχου προς παραλαβή παραγγελέα, τον οποίο δια¬ 
χειρίζεται το Μέλος της ΕΤ.Ε.Σ.ΕΠ.. Αξίες που παραδίδονται 
από την ΕΤ.Ε.Σ.Ε.Π. σε εκτέλεση σχετικής της υποχρέωσης 
που προκύπτει ειδικά από την κατάρτιση σύμβασης αγοράς με 
σύμφωνο επαναπώλησης προσδιορίζονται στη Μερίδα Επεν¬ 
δυτή του δικαιούχου παραγγελέα ως «διαθέσιμες από Γθρο». 

Για τη συνολική παρακολούθηση από την ΕΤ.Ε.Σ.Ε.Π. των 
ανοικτών θέσεων που προκύπτουν από τις παραπάνω πωλή- 
σεις μετοχών με σύμφωνο επαναγοράς και αγορές μετοχών 
με σύμφωνο επαναπώλησης, ανά παραγγελέα, μέσω του 
αντίστοιχου κωδικού εκκαθάρισης, το Κ.Α.Α. τηρεί στους σχε¬ 
τικούς Λογαριασμούς των παραγγελέων τα πληροφοριακά 
υπόλοιπα «προσδοκώμενες αξίες» και «οφειλόμενες αξίες», 
τα οποία η ΕΤ.Ε.Σ.Ε.Π. δύναται να συνεκτιμά κατά τον προσ¬ 
διορισμό της ανοικτής θέσης παραγγελέα για επαναγορά 
από την ΕΤ.Ε.Σ.Ε.Π. ή επαναπώληση στην ΕΤ.Ε.Σ.Ε.Π., αντί¬ 
στοιχα, των υποκείμενων μετοχών. 

Μεταφορές μετοχών σε εκτέλεση των παραπάνω υποχρε¬ 
ώσεων παράδοσης διενεργούνται μέσω του Σ.Α.Τ. του Κ.Α.Α. 
σύμφωνα με τις οικείες διατάξεις της απόφασης της 9820/ 
154ης/16-3-1999 συνεδρίασης του Δ.Σ. της Επιτροπής Κεφα¬ 


λαιαγοράς «Κανονισμός Εκκαθάρισης Χρηματιστηριακών 
Συναλλαγών και Λειτουργίας του Συστήματος Άϋλων Τίτλων» 
(ΦΕΚ Β' 900), όπως ισχύει. 

5. Εάν οι προς παράδοση υποκείμενες αξίες είναι άϋλοι τίτ- 
λοιτου Ελληνικού Δημοσίου, η παράδοση δύναται να διενερ¬ 
γηθεί σύμφωνα με την παρακάτω διαδικασία: 

Η παράδοση προς παραγγελείς, οι οποίοι έχουν την ιδιότη¬ 
τα του φορέα του Συστήματος Λογιστικής Παρακολούθησης 
Άϋλων Τίτλων του Ελληνικού Δημοσίου, που τελεί υπότη δια¬ 
χειριστική ευθύνη της Τράπεζας της Ελλάδος, διενεργείται 
σε λογαριασμούς των παραγγελέων στο ως άνω σύστημα. Ει¬ 
δικότερα, η παράδοση προς παραγγελέα διενεργείται απευ¬ 
θείας στο Λογαριασμό Ιδιου Χαρτοφυλακίου αυτού, ενώ η πα¬ 
ράδοση προς την ΕΤ.Ε.Σ.Ε.Π. στον Λογαριασμό Ιδιου Χαρτο¬ 
φυλακίου για Παράδοση προς την ΕΤ.Ε.Σ.Ε.Π. του 
παραγγελέα. Οι παραπάνω μεταφορές αξιών διενεργούνται 
από το Κ.Α.Α. με την ιδιότητά του ως φορέα του Συστήματος 
Λογιστικής Παρακολούθησης Άϋλων Τίτλων του Ελληνικού 
Δημοσίου κατ’ εντολή της ΕΤ.Ε.Σ.Ε.Π..» 

Άρθρο 4 

1. Η παράγραφος 4 του άρθρου 29 της απόφασης αντικα¬ 
θίσταται ως εξής: 

«4. Η ΕΤ.Ε.Σ.Ε.Π. δικαιούται να μετατρέπει, μερικά ή ολικά, 
σε χρηματικές τυχόν υποχρεώσεις της προς παράδοση υπο¬ 
κείμενων αξιών έναντι αντισυμβαλλομένων της εκπαραγώγων 
σε περίπτωση αδυναμίας της προς εξασφάλιση των αξιών αυ¬ 
τών, ενδεικτικά οφειλόμενης σε αδυναμία απόκτησης των 
προς παράδοση αξιών μέσω της σύναψης συναλλαγής αγο¬ 
ράς αξιών με σύμφωνο επαναπώλησης εντός κύκλου (εΙοοΚ 
ΓθνθΓδθ Γθρο) ή μέσω της σύναψης άλλων συναλλαγών για την 
κάλυψη σχετικών υπερημεριών αντισυμβαλλομένων της.» 

2. Στο άρθρο 29 της απόφασης προστίθενται νέες παρά¬ 
γραφοι 5, 6 και 7 ως εξής: 

«5. Για την εν λόγω μετατροπή των υποχρεώσεών της σε 
χρηματικές η ΕΤ.Ε.Σ.Ε.Π. λαμβάνει υπόψη την ανώτερη τιμή 
συναλλαγής των προς παράδοση αξιών στην οργανωμένη 
αγορά διαπραγμάτευσης αυτών, κατά την ημέρα της παρά¬ 
δοσης, προσαυξημένη με τις αποζημιώσεις, όπως αυτές ορί¬ 
ζονται στα ειδικότερα χαρακτηριστικά των αντιστοίχων πα- 
ράγωγων προϊόντων. 

6. Η ΕΤ.Ε.Σ.Ε.Π. καταβάλλει με τη διαδικασία του χρηματι¬ 
κού διακανονισμού τα σχετικώς οφειλόμενα, σύμφωνα με τα 
παραπάνω, ποσά, αφού προηγουμένως συμψηφίσειτιςτυχόν 
ανταπαιτήσεις της έναντι των δικαιούχων αντισυμβαλλομέ- 
νωντης. Σε περίπτωση που από τον ως άνω συμψηφισμό προ¬ 
κόψει χρηματική διαφορά υπέρ της ΕΤ.Ε.Σ.Ε.Π. αποσβένο- 
νται κατά το ύψος αυτής οι αντίστοιχες υποχρεώσεις των πα¬ 
ραπάνω δικαιούχων. 

7. Σε κάθε περίπτωση η ΕΤ.Ε.Σ.Ε.Π. ενημερώνει τα Μέλη 
της που διαχειρίζονται τους σχετικούς κωδικούς εκκαθάρι¬ 
σης για την μετατροπή των υποχρεώσεών της σύμφωνα με τις 
διατάξεις του παρόντος άρθρου αμέσως μόλις διαπιστώσει 
την ως άνω αδυναμία της προς παράδοση.» 

Άρθρο 5 

Το άρθρο 30 της απόφασης αντικαθίσταται ως εξής: 

Άρθρο 30 

Υπερημερία παραγγελέα και Μέλους της ΕΤ.Ε.Σ.Ε.Π. 

1. Κάθε ημέρα συναλλαγών η ΕΤ.Ε.Σ.Ε.Π. ελέγχει, ανά κω¬ 
δικό εκκαθάρισης παραγγελέα, την εκπλήρωση των πάσης 
φύσεως ληξιπρόθεσμων, κατά την ημέρα αυτή, υποχρεώσε¬ 
ων που έχουν προκύψει από την εκκαθάριση των συναλλα¬ 
γών. Ειδικότερα η ΕΤ.Ε.Σ.Ε.Π. ελέγχει: 

α. Τριάντα (30) λεπτά πριν την έναρξη της συνεδρίασης του 
Χ.Π.Α.: 

(ί) τους λογαριασμούς χρηματικού διακανονισμού της πα- 

ραγράφου 3 του άρθρου 8 της παρούσας απόφασης ως προς 
τη διαθεσιμότητα των απαιτούμενων χρηματικών ποσών για 
το χρηματικό διακανονισμό και την εξόφληση των πόσης φύ- 
σεως εξόδων. Σε περίπτωση που ο συγκεντρωτικός λογαρια¬ 
σμός χρηματικού διακανονισμού Μέλουςτης ΕΤ.Ε.Σ.Ε.Π. δεν 
διαθέτει επαρκές υπόλοιπο, το Μέλος της ΕΤ.Ε.Σ.Ε.Π. οφεί¬ 
λει να ενημερώσει άμεσα την ΕΤ.Ε.Σ.Ε.Π. για τους κωδικούς 
εκκαθάρισης των υπερήμερων παραγγελέων. 

(Ν) τους λογαριασμούς περιθωρίου ασφάλισης της περί¬ 
πτωσης (Α) της παραγράφου 5 του άρθρου 25 της παρούσας 
απόφασης ως προς την ύπαρξη των απαιτούμενων χρηματι¬ 
κών ποσών των περιθωρίων ασφάλισης. 

β. Οποτεδήποτε καθίσταται ληξιπρόθεσμη και απαιτητή σχε¬ 
τική υποχρέωση σύμφωνα με τα χαρακτηριστικά των παραγώ- 
γων προϊόντων και τις διατάξεις της παρούσας απόφασης: 

(ί) τους λογαριασμούς αξιώντου άρθρου 22 ως προς τη δια¬ 
θεσιμότητα των, κατά περίπτωση, απαιτούμενων αξιών για 
την εκπλήρωση υποχρεώσεων παράδοσης. 

(Ν) τους λογαριασμούς περιθωρίων ασφάλισης σε κινητές 
αξίες των περιπτώσεων (Β), (Γ) και (Δ) της παραγράφου 5 του 
άρθρου 25 της παρούσας απόφασης ως προς την ύπαρξη 
των απαιτούμενων, κατά περίπτωση αξιών, για την εκπλήρω¬ 
ση υποχρεώσεων παροχής περιθωρίου ασφάλισης. 

2. Αμέσως μόλις διαπιστωθεί, κατά τους παραπάνω ελέγ¬ 
χους, οποιαδήποτε υπερημερία παραγγελέα ως προς τις 
υποχρεώσεις του έναντι της ΕΤ.Ε.Σ.Ε.Π., η ΕΤ.Ε.Σ.Ε.Π. προ¬ 
βαίνει στη λήψη των παρακάτω μέτρων, σωρευτικά ή διαζευ¬ 
κτικά κατά περίπτωση, και συγκεκριμένα: 

α. Κοινοποιεί στο Χ.Π.Α. τους κωδικούς διαπραγμάτευσης 
των υπερήμερων παραγγελέων. 

β. Ενημερώνει σχετικά την Τράπεζα Περιθωρίου Ασφάλι¬ 
σης που τηρεί τον αντίστοιχο λογαριασμό του υπερήμερου 
παραγγελέα. Η Τράπεζα, αμέσως μόλις λάβει σχετική εντολή 
απάτην ΕΤ.Ε.Σ.Ε.Π., οφείλει να δεσμεύει το σύνολο των χρη¬ 
ματικών διαθεσίμων των λογαριασμών του υπερήμερου πα- 
ραγγελέα, επί των οποίων εκτείνεται σε κάθε περίπτωση αυ¬ 
τοδίκαια το νόμιμο ενέχυρο της ΕΤ.Ε.Σ.Ε.Π.. Άρση των παρα¬ 
πάνω δεσμεύσεων από την Τράπεζα είναι δυνατή μόνο 
κατόπιν σχετικής εντολής της ΕΤ.Ε.Σ.Ε.Π.. 

γ. Ενημερώνει σχετικά το Μέλος της ΕΤ.Ε.Σ.Ε.Π. που ευθύ- 
νεται για την υπερημερία του παραγγελέα και τα Μέλη του 
Χ.Π.Α. που διαχειρίζονται κωδικούς διαπραγμάτευσης για λο¬ 
γαριασμό του υπερήμερου παραγγελέα. 

δ. Προβαίνει άμεσα στην κατάρτιση για λογαριασμό του 
υπερήμερου παραγγελέα συναλλαγών κάλυψης για το ανα¬ 
γκαστικό κλείσιμο όλων των ανοικτών θέσεων ή την εξισορ- 
ρόπηση θέσεων αυτού. Σε περίπτωση που η υπερημερία του 
παραγγελέα αφορά αποκλειστικά τη μη παροχή του οφειλό- 
μενου περιθωρίου ασφάλισης, η ΕΤ.Ε.Σ.Ε.Π. προβαίνει σε 
αναγκαστικό κλείσιμο ή εξισορρόπηση των θέσεων του υπε¬ 
ρήμερου, εφόσον η εν λόγω υπερημερία δεν έχει αρθεί το αρ¬ 
γότερο μία ώρα και τριάντα λεπτά μετά την έναρξη της συνε¬ 
δρίασης του Χ.Π.Α.. 

ε. Αναβάλλει προσωρινά την εκπλήρωση των πάσης φύσε- 
ως υποχρεώσεώντης έναντι του υπερήμερου παραγγελέα. 

στ. Προβαίνει σε συμψηφισμό των πάσης φύσεως ανταπαι- 
τήσεωντου υπερήμερου παραγγελέα έναντι των απαιτήσεών 
της κατά αυτού, σύμφωνα με τις διατάξεις του άρθρου 29 της 
παρούσας απόφασης, και ενημερώνει σχετικά το Μέλος της 
ΕΤ.Ε.Σ.Ε.Π. που ευθύνεται γιατην υπερημερία του παραγγε- 
λέα καθώς και κάθε άλλο Μέλος της ΕΤ.Ε.Σ.Ε.Π. που διαχει¬ 
ρίζεται για λογαριασμό του κωδικούς εκκαθάρισης. 

ζ. Εάνη υπερημερία του παραγγελέα αφορά την παράδοση 
υποκείμενων αξιών, η ΕΤ.Ε.Σ.Ε.Π. δύναται να καταρτίζει για 
λογαριασμό του υπερήμερου παραγγελέα συναλλαγές αγο¬ 
ράς αξιών με σύμφωνο επαναπώλησης (εΙοσΚ ΓβνθΓεθ Γθρο) ή 
και να ασκείτο δικαίωμα επαναπώλησης ή επαναγοράς των εν 


λόγω συναλλαγών ή να καταρτίζει για λογαριασμό του άλλες 
συναλλαγές αγοράς των οφειλόμενων αξιών για την κάλυψη 
των υποχρεώσεώντου, συνυπολογίζοντας σε κάθε περίπτω¬ 
ση την συγκεκριμένη θετική και αποθετική ζημία που υφίστα- 
ται από την υπερημερία. 

η. Κατόπιν σχετικής δήλωσης του Μέλουςτης ΕΤ.Ε.Σ.Ε.Π. 
που ευθύνεται για την υπερημερία του παραγγελέα, η 
ΕΤ. Ε.Σ. Ε. Π. δύναται να προβεί σε κάθε αναγκαία ενέργεια για 
την κάλυψη υποχρεώσεων παράδοσης του υπερήμερου μέ¬ 
σω ιδίων αξιώντου ως άνω Μέλους. 

θ. Σε κάθε περίπτωση εάν η υπερημερία δεν έχει αρθεί το 
αργότερο τριάντα λεπτά (30') πριν την έναρξη της επόμενης 
συνεδρίασης του Χ.Π.Α., η ΕΤ.Ε.Σ.Ε.Π. δύναται να ασκεί τα 
πάσης φύσεως δικαιώματά της κατά των περιθωρίων ασφά¬ 
λισης του υπερήμερου παραγγελέα ή και κατά των ασφαλει- 
ώντου Μέλουςτης ΕΤ.Ε.Σ.Ε.Π. που ευθύνεται για την υπερη¬ 
μερία του παραγγελέα. 

3. Γιατην άσκηση των μέτρων υπερημερίας του άρθρου 31 
της παρούσας απόφασης κατά του Μέλουςτης ΕΤ.Ε.Σ.Ε.Π. 
που ευθύνεται για την υπερημερία του παραγγελέα, η 
ΕΤ.Ε.Σ.Ε.Π. λαμβάνει ιδίως υπόψη την αξία των υπολοίπων 
των δεσμευμένων λογαριασμών του υπερήμερου παραγγε- 
λέα ανά κωδικό εκκαθάρισης, τις τυχόν πρόσθετες καταβο¬ 
λές του προς την ΕΤ.Ε.Σ.Ε.Π., το προϊόν των πάσης φύσεως 
διακανονισμών για λογαριασμό του παραγγελέα και την εκά- 
στοτε ημερήσια αποτίμηση των αξιών που έχουν παρασχεθεί 
προς την ΕΤ.Ε.Σ.Ε.Π. ως περιθώριο ασφάλισης ή ασφάλεια.» 

Άρθρο 6 

Το πρώτο εδάφιο της παραγράφου 3 του άρθρου 40 της 
απόφασης αντικαθίσταται ως εξής: 

3. Με την επιφύλαξη των τυχόν περιορισμών άσκησης δι¬ 
καιώματος επαναγοράς που τίθενται στα χαρακτηριστικά του 
προϊόντος, ο πωλητής δικαιούται οποτεδήποτε να ασκήσει 
έναντι της ΕΤ.Ε.Σ.Ε.Π. το δικαίωμά του για επαναγορά των 
υποκείμενων μετοχών.» 

Άρθρο 7 

Το τελευταίο εδάφιο της παραγράφου 4 του άρθρου 41 της 
απόφασης αντικαθίσταται ως εξής: 

« Η ΕΤ.Ε.Σ.Ε.Π. ασκεί υποχρεωτικά το δικαίωμα επαναγο¬ 
ράς την τελευταία εργάσιμη ημέρα πριντη συμπλήρωση εξα¬ 
μήνου από την ημέρα κατάρτισης της σύμβασης.» 

Άρθρο 8 

1. Η παρούσα απόφαση ισχύει από τη δημοσίευσή της στην 
Εφημερίδα της Κυβερνήσεως. 

2. Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Ο Πρόεδρος Η Γραμματέας 

ΠΑΝΑΓΙΩΤΗΣ ΑΛΕΞΑΚΗΣ ΑΙΚΑΤΕΡΙΝΗ ΜΠΑΦΟΥΝΗ 
-♦- 

( 2 ) 

Τροποποίηση της απόφασης 53/25.7.2000 συνεδρίασης 
του Δ.Σ. του Χρηματιστηρίου Παραγώγων Αθηνών 
Α.Ε. «Κανονιστικό Πλαίσιο της Χρηματιστηριακής Αγο¬ 
ράς Παραγώγων» (Χ.Π.Α.) (ΦΕΚ Β' 960/31.7.2000), 
όπως ισχύει. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΧΡΗΜΑΤΙΣΤΗΡΙΟΥ ΠΑΡΑΓΩΓΩΝ ΑΘΗΝΩΝ Α.Ε. 

Απόφαση 75ης/6.11.2001 συνεδρίασης του Δ.Σ. του Χρη- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μσπστηρίου Παραγώγων Αθηνών Α.Ε. (Χ.Π.Α.) αφού έλαβε 
υπόψη: 

1. Τις διατάξεις της παρ. 1 του άρθρου 13, της παρ. 2 του 
άρθρου 14 και της παρ. 3 του άρθρου 31 του Ν. 2533/1997 
«Χρηματιστηριακή Αγορά Παραγώγων και άλλες διατάξεις» 
(ΦΕΚ Α' 228/11.11.1997), όπως ισχύει 

2. Το άρθρο 29Ατου Ν. 1558/85 «Κυβέρνηση και Κυβερνη¬ 
τικά Όργανα» (ΦΕΚ ΑΊ 37), όπως προστέθηκε με το άρθρο 27 
του Ν. 2081/1992 (ΦΕΚΑ' 152/20.9.1992) 

1. Το γεγονός ότι από την έκδοση της παρούσας απόφασης 
δεν προκαλείται δαπάνη σε βάρος του Κρατικού Προϋπολο¬ 
γισμού, αποφασίζει ομόφωνα: 

Τροποποιεί την απόφαση 53/25.7.2000 συνεδρίασης του 
Δ.Σ. του Χρηματιστηρίου Παραγώγων Αθηνών Α.Ε. «Κανονι¬ 
στικό Πλαίσιο της Χρηματιστηριακής Αγοράς Παραγώγων» 
(Χ.Π.Α.) (ΦΕΚ Β' 960/31.7.2000), όπως τροποποιήθηκε με τις 
αποφάσεις 56/17.10.2000, 57/5.12.2000, 62/4.4.2001 και 
64/15.5.2001 (ΦΕΚ Β' 1380/10.11.2000, 1502/8.12.2000, 
481/27.4.2001,621/25.5.2001, αντίστοιχα), ως εξής: 

Άρθρο 1 

Το άρθρο 17 της απόφασης αντικαθίσταται ως εξής: 

Άρθρο 17 

Εντός κύκλου προσυμφωνημένες συναλλαγές 

(ρΓΘ30Γθθά ΙΓ30Θ5) 

1. Δεν επιτρέπεται η κατάρτιση συναλλαγής με ταυτόχρονη 
καταχώρηση στο σύστημα διαπραγμάτευσης από το ίδιο Μέ¬ 
λος του Χ.Π.Α. αντίθετων δηλώσεων βούλησης διαφορετικών 
παραγγελέων του ή παραγγελέα του και του Μέλους που 
ενεργεί, ως Ειδικός Διαπραγματευτής, για ίδιο λογαριασμό, 
εφόσον η κατάρτιση της συναλλαγής έχει προσυμφωνηθεί 
μεταξύ των παραπάνω προσώπων (εντός κύκλου προσυμφω- 
νημένη συναλλαγή). 

2. Για την κατάρτιση από Μέλος εντός κύκλου προσυμφω- 
νημένης συναλλαγής πρέπει να τηρείται η εξής διαδικασία: 

α. Το Μέλος οφείλει με την εισαγωγή στο σύστημα της μίας 
εκ των δύο δηλώσεων βούλησης να προβεί σε ταυτόχρονη 
διαβίβαση αιτήματος παροχής τιμών (ηυοίθ ΓθηυβεΙ). Το αί¬ 
τημα παροχής τιμών πρέπει να διαβιβάζεται από το Μέλος 
ανεξάρτητα από την ύπαρξη τιμών αγοράς ή και πώλησης κα¬ 
τά το χρόνο εισαγωγής της δήλωσης βούλησης. Στις περι¬ 
πτώσεις που η μία εκ των δηλώσεων βούλησης της προς κα¬ 
τάρτιση συναλλαγής είναι του ίδιου του Μέλους, το οποίο 
ενεργεί για ίδιο λογαριασμό υπό την ιδιότητά του ως Ειδικού 
Διαπραγματευτή, το Μέλος υποχρεούται να εισάγει, ταυτό¬ 
χρονα με το ως άνω αίτημα παροχής τιμών, τη δήλωση βού¬ 
λησης του παραγγελέα του. 

β. Σε κάθε περίπτωση το αίτημα παροχής τιμώντου Μέλους 
προσδιορίζει αποκλειστικά και μόνοντη δήλωση βούλησης με 
την οποία και διαβιβάζεται ταυτόχρονα. Τ ο Μέλος υποχρεού- 
ται σε ταυτόχρονη διαβίβαση σχετικού αιτήματος παροχής τι¬ 
μών για κάθε νεοεισαγόμενη δήλωση βούλησης. 

γ. Η τιμή της εισαγόμενης δήλωσης βούλησης πρέπει να εί¬ 
ναι είτε μεγαλύτερη ή ίση είτε μικρότερη ή ίση της καλύτερης, 
κατά το χρόνο εισαγωγής της δήλωσης, τιμής αγοράς ή πώ¬ 
λησης, αντίστοιχα. 

δ. Μετά πάροδο δέκα δευτερολέπτων (10") από το χρόνο ει- 
σαγωγήςτης δήλωσης βούλησης και του αιτήματος παροχής 
τιμών και εφόσον η ως άνω δήλωση υφίσταται ακόμη στο σύ¬ 
στημα, είναι δυνατή η κατάρτιση της συναλλαγής με εισαγω¬ 
γή της αντίθετης δήλωσης βούλησης. 

3. Σε περίπτωση που το Μέλος καταρτίζει τη συναλλαγή 
ενεργώντας ταυτόχρονα τόσο ως παραγγελιοδόχος όσο και 
ως Ειδικός Διαπραγματευτής, το Μέλος οφείλει να καταχωρεί 
την εν λόγω συναλλαγή σε ειδικό κωδικό διαπραγμάτευσης 


για ίδιο λογαριασμό που τηρεί αποκλειστικά για τις συναλλα¬ 
γές με παραγγελείς του (ίπΙΐΉάθ ΒοοουπΙ). 

4. Συναλλαγές της παραγράφου 2 του παρόντος άρθρου 
που καταρτίζονται κατά το χρόνο υπολογισμού της ημερήσιας 
τιμής διακανονισμού δύναται να μη λαμβάνονται υπόψη κατά 
τον υπολογισμό της ως άνω τιμής ιδίως όταν αυτό επιβάλλεται 
για λόγους διαφύλαξης της ομαλής λειτουργίας της αγοράς. 

5. Προσυμφωνημένες συναλλαγές που καταρτίζονται από 
Μέλος κατάπαράβασητωνδιατάξεωντωνπαραγράφων 1 και 
2 του παρόντος άρθρου δεν λαμβάνονται υπόψη κατά τον 
υπολογισμό της ημερήσιας τιμής διακανονισμού. » 

Άρθρο 2 

Μετά το άρθρο 17 προστίθεται νέο άρθρο 17α ως εξής: 

Άρθρο 17α 

Εντός κύκλου συναλλαγές ορισμένης ποσότητας 

(ΙοΙοοΚ ΙΓ30Θ5) 

1. Για την κατάρτιση εντός κύκλου συναλλαγών ορισμένης 
ποσότητας συμβολαίων, καθοριζόμενης σύμφωνα με τα χα¬ 
ρακτηριστικά των παραγώγων προϊόντων σε πολλαπλάσια 
ελάχιστου αριθμού συμβολαίων, ισχύουν οι εξής όροι και δια¬ 
δικασία: 

α. Δηλώσεις βούλησης που προσδιορίζονται στο σύστημα 
ως δηλώσεις ορισμένης ποσότητας καταχωρούνται, βάσει 
των κριτηρίων του άρθρου 14 της παρούσας απόφασης, σε 
χωριστό ηλεκτρονικό πίνακα κατάταξης έναντι του πίνακα κα¬ 
τάταξης των μη υποκείμενων σε ποσοτικούς περιορισμούς 
δηλώσεων βούλησης. 

β. Εφόσον οι συναλλαγές ορισμένης ποσότητας καταρτίζο¬ 
νται σύμφωνα με τα κριτήρια της περίπτωσης α της παρού¬ 
σας παραγράφου, οι τιμές αυτών δύναται να αποκλίνουν από 
τις τιμές των μη υποκείμενων σε ποσοτικούς περιορισμούς 
δηλώσεων βούλησης. 

γ. Για την κατάρτιση από Μέλος του Χ.Π.Α. προσυμφωνη- 
μένης συναλλαγής ορισμένης ποσότητας πρέπει να τηρείται 
η διαδικασία της παραγράφου 2 του άρθρου 17 της παρού¬ 
σας απόφασης. 

2. Οι συναλλαγές ορισμένης ποσότητας δεν λαμβάνονται υπό¬ 
ψη κατά τον υπολογισμό της ημερήσιας τιμής διακανονισμού.» 

Άρθρο 3 

Το πρώτο εδάφιο της παραγράφου 3 του άρθρου 24 της 
απόφασης αντικαθίσταται ως εξής: 

3. Με την επιφύλαξη των τυχόν περιορισμών άσκησης δι¬ 
καιώματος επαναγοράς που τίθενται στα χαρακτηριστικά του 
προϊόντος, ο πωλητής δικαιούται οποτεδήποτε να ασκήσει 
έναντι της ΕΤ.Ε.Σ.Ε.Π. το δικαίωμά του για επαναγορά των 
υποκείμενων μετοχών.» 

Άρθρο 4 

Τ ο τελευταίο εδάφιο της παραγράφου 4 του άρθρου 25 της 
απόφασης αντικαθίσταται ως εξής: 

Η ΕΤ.Ε.Σ.Ε.Π. ασκεί υποχρεωτικά το δικαίωμα επαναγοράς 
την τελευταία εργάσιμη ημέρα πριν τη συμπλήρωση εξαμή¬ 
νου από την ημέρα κατάρτισης της σύμβασης.» 

Άρθρο 5 

1. Η παρούσα απόφαση ισχύει από τη δημοσίευσή της στην 
Εφημερίδα της Κυβερνήσεως. 

2. Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Ο Πρόεδρος Η Γραμματέας 

ΠΑΝΑΓΙΩΤΗΣ ΑΛΕΞΑΚΗΣ ΑΙΚΑΤΕΡΙΝΗ ΜΠΑΦΟΥΝΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




